ສະຫະພາບຢູໂຣບ ໄດ້ຮັບ ລາງວັນໂນແບລ ຂະແໜງ ສັນຕິພາບ (ວີດີໂອ)
ຄະນະ​ກໍາມະການ ລາງວັນໂນ​ແບ​ລ ຂອງ​ນໍ​ເວ ​ປະກາດ​​ຊື່ ຜູ້​ຊະ​ນະລາງ​ວັນ ທີ່​ມີ​ກຽດ​ດັ່ງກ່າວ ຢູ່​​ໃນ​ພິທີຈັດ​ຂຶ້ນ ​ວັນ​ສຸກ​ມື້​ນີ້.
ສະຫະພາບຢູໂຣບ ເປັນຜູ້ໄດ້ຮັບລາງວັນໂນແບລຂະແໜງ ສັນຕິພາບ ປີ 2012 ຄະນະກໍາມະການລາງວັນໂນແບລຂອງນໍເວ ທີ່ກຸງອອສໂລ ໄດ້ປະກາດໃຫ້ຊາບ ກ່ຽວກັບຜູ້ຊະນະລາງວັນ ທີ່ມີກຽດດັ່ງ ກ່າວ ຢູ່ໃນພິທີ|ຈັດຂຶ້ນ ວັນສຸກມື້ນີ້ ຄະນະກໍາມະການກ່າວວ່າ “ສະຫະພາບຢູໂຣບ ແລະບັນດາ ປະເທດສະມາຊິກທີ່ ສຳຄັນໆໄດ້ໃຫ້ການສະໜັບສະໜຸນມາ ເປັນເວລາກວ່າ 6 ສິບປີເພື່ອສ້າງຄວາມກ້າວໜ້າໃຫ້ແກ່ ສັນຕິພາບ ຄວາມປອງດອງຊາດ ປະຊາທິປະໄຕ ແລະສິດ ທິມະນຸດ ໃນຢູໂຣບ ” ຄະນະກໍາມະການກ່າວອີກວ່າ ເຖິງແມ່ນວ່າສະຫະພາບຢູໂຣບກໍາລັງປະສົບກັບ “ຄວາມຝືດເຄືອງດ້ານເສດຖະກິດຢ່າງຮ້າຍແຮງ” ແລະ “ຄວາມບໍ່ສະຫງົບຂອງສັງຄົມ” ແຕ່ຢູໂຣບກໍປາດຖະໜາທີ່ຈະເພັ່ງເລັງໃສ່ບົດບາດໃນການສ້າງສະຖຽນ ລະພາບ ໃນການຫັນປ່ຽນຢູໂຣບຈາກທະວີບແຫ່ງສົງຄາມໄປສູ່ທະວີບທີ່ມີຄວາມ ສະຫງົບ ໂທລະພາບສາທາລະນະ NRK ຂອງນໍເວ ໄດ້ລາຍງານລ່ວງໜ້ານຶ່ງຊົ່ວໂມງ ກ່ອນການປະກາດ ກ່ຽວກັບການຕັດສິນໃຈດັ່ງກ່າວ ໂດຍຄະນະກຳມະການທີ່ມີສະມາຊິກຫ້າຄົນນັ້ນ ວ່າມີຄວາມເຫັນເປັນເອກກະສັນກັນໝົດ